Document ID: /roh_data/filtered/fineweb-2-filterrobots_roh.jsonl.gz/52897

Products da bio n’èn betg pli uschè dumandads sco durant il lockdown. Là han las mangiativas da bio gì in veritabel boom. Svizras e Svizzers han consumà durant quel temp a moda pli durabla e locala. La svieuta saja ussa puspè ida enavos in zic. Quai ha ditg David Herrmann da Bio Suisse envers Radio SRF. Herrmann suppona che la dumonda saja creschida durant il lockdown surtut pervi dals consuments che mangian era uschiglio blers products da bio.
Uss sa chattian ins puspè levet sur il nivel da l'onn passà. Tenor Bio Suisse saja la vendita da legums s'augmentada per 14% cumpareglià cun la medema perioda dal 2019.